Työsuhdekeksintö on keksijän työ- tai virkasuhteen aikana tai yhteydessä syntynyt keksintö. Keksinnöstä on tehtävä viipymättä kirjallinen keksintöilmoitus työnantajalle. Työnantajan oikeus keksintöön riippuu siitä, onko se syntynyt työtehtävää suoritettaessa tai työnantajan toimeksiannosta. Jos keksinnöllä ei ole mitään yhteyttä työsuhteeseen, työnantajalla ei ole oikeutta keksintöön.
Jokaisessa yrityksessä olisi hyvä olla työsuhdekeksintöohjesääntö. Siihen kirjataan tarkasti, miten työsuhdekeksintöjä yrityksessä käsitellään ja millaisia korvauksia keksinnöistä maksetaan.